text: बीदर (कर्नाटक)। उत्तर प्रदेश के मुख्यमंत्री योगी आदित्यनाथ कर्नाटक विधानसभा चुनाव के प्रचार अभियान में जुटे हुए हैं। भाल्की में चुनावी रैली को संबोधित करते हुए योगी आदित्यनाथ ने कांग्रेस पार्टी के राष्ट्रीय अध्यक्ष राहुल गांधी और कर्नाटक के मुख्यमंत्री सिद्धारमैया पर सीधा हमला बोला। उन्होंने कहा राजनीति में राहुल गांधी और सिद्धारमैया की जगह नहीं है। राहुल गांधी पर निशाना साधते हुए सीएम योगी आदित्यनाथ ने कहा कि जब देश में संकट आता है तो राहुल गांधी इटली भागते हैं। उन्हें सिर्फ इटली की याद आती है।